**Конспект за провеждане на изпит по**

Екологично право

**I. Обща информация**

|  |  |
| --- | --- |
| Специалност | Право |
| Форма на обучение | Редовна и задочна |
| Вид на дисциплината | Задължителна |
| Водещ преподавател | Проф. д.ю.н. Георги Пенчев |
| Продължителност на учебния курс | Един семестър |
| Аудиторна заетост | Лекции |
| Оценяване по време на учебния курс (текущо оценяване)\* | Да |
| Наличие на условия за допускане до изпит на редовната изпитна сесия\*\* | Не |
| Брой часове за самостоятелна подготовка | --- |

**II. Тематично съдържание на учебния курс**

Конспект по учебната дисциплина „Екологично право“

Дял 1. Обща част

1. Екологичните проблеми на съвременното общество и ролята на правото в тяхното разрешаване. Някои понятия с по-общо значение за опазването на околната среда.
2. Екологичното право в правната система на Република България: предмет, метод, система, място, разграничаване от други правни отрасли.
3. Източници на екологичното право на Република България.
4. Общи принципи на екологичното право на Република България.
5. Екологоправни норми.
6. Екологично правоотношение.
7. Държавна екологична политика: теоретични основи.
8. Правен режим на стратегиите и програмите за околната среда.
9. Правомощия на централната администрация по опазване на околната среда: Народно събрание, Президент, Министерски съвет, Областен управител.
10. Правомощия на стопанските министерства и ведомства по опазване на околната среда.
11. Правомощия на функционалните министерства и ведомства по опазване на околната среда.
12. Правомощия на местната администрация по опазване на околната среда.
13. Правомощия на неправителствените екологични организации по опазване на околната среда.
14. Юридическа отговорност за нарушаване на екологичното законодателство.
15. Принудителни административни мерки за опазване на околната среда.
16. Правен режим на оценката на въздействието върху околната среда
17. Правен режим на екологичната оценка.
18. Правен режим на информацията за околната среда.

Дял 2. Специална част

1. Правна защита на атмосферния въздух от замърсяване.
2. Правна защита на водите.
3. Правна защита на морската среда на Република България.
4. Правна защита на българския участък на река Дунав.
5. Правна защита на почвата.
6. Правна защита на земните недра.
7. Правна защита на горите.
8. Правен режим на защитените природни територии.
9. Правна защита на биологичното разнообразие.
10. Правна защита на лечебните растения.
11. Правна защита от вредното въздействие на генетично модифицираните организми върху околната среда.
12. Правен режим на лова и ловното стопанство.
13. Правен режим на риболова и рибното стопанство.
14. Правна защита от вредното въздействие на отпадъците върху околната среда.
15. Правна защита от вредното въздействие на шума върху околната среда.
16. Правна защита от вредното въздействие на химичните вещества и смеси върху околната среда.
17. Правна защита от вредното въздействие на големите аварии с опасни вещества върху околната среда.
18. Правна защита на околната среда от радиоактивно замърсяване.
19. Правна защита на околната среда в урбанизираните територии (населените места и селищните образувания) при устройственото планиране.
20. Правна защита на околната среда в урбанизираните територии (населените места и селищните образувания) при строителството.
21. Правна защита на Черноморското крайбрежие на Република България.

**III. Материали за самостоятелна подготовка**

Пенчев, Георги. Екологично право. Обща част. Учебно ръководство. София: Фенея, 2011. 192 с.

Пенчев, Георги. Екологично право. Специална част. Учебно ръководство. София: Фенея, 2012. 332 с.

Наумова, Стефка. Основни въпроси на екологичното право. 2. прераб. и доп. изд. София: БАН-ИДП, 2012. 328 с.

Божанов, Симеон. Законодателна уредба в областта на околната среда. София: Арго Пъблишинг, 2006. 319 с.

**IV. Изпитване и оценяване**

**1. Текущооценяване**

Предвижда се текущо оценяване в края на семестъра по преценка на преподавателя. Получената оценка при текущото оценяване се взема предвид с процентна тежест, по преценка на преподавателя, за окончателното оценяване при провеждането на семестриалния изпит.

**2. Условия за допускане до изпит на редовната сесия**

Не се предвиждат условия за допускане до изпит

**3. Форма и процедура на изпита**

Писмена форма, чрез попълване на тест в няколко варианта.

**4. Критерии за оценяване**

Всеки вариант на тест съдържа определен брой въпроси. За успешно полагане на изпит с минимална оценка „среден (3)“ е необходимо да са дадени правилни отговори на определено от преподавателя минимално количество от общия брой на въпросите, което се съобщава от него в началото на учебните занятия, като за по-голямо от минимално определеното количество правилни отговори съответно оценката се повишава, а за отлична оценка е необходимо да бъде даден правилен отговор на всичките въпроси в теста.

**5. Особени изисквания**

Не се поставят особени изисквания

Правила за организация на учебната дейност в специалността „право“ на Юридическия факултет на ПУ “Паисий Хилендарски“

\* Чл. 14. (1) Текущото оценяване е задължително за всички учебни дисциплини, по които се провеждат семинарни занятия. То се осъществява в рамките на семинарните занятия при предварително разработена система за текущо оценяване, която се оповестява в конспекта по чл. 18.

(2) При оповестяване на системата за текущо оценяване по предходната алинея задължително се посочват и минималните изисквания относно изпълнението на условието по чл. 9, ал. 2, буква „б“ от настоящите правила.

(3) Текущите проверки на резултатите от обучението в съответните учебни курсове се насрочват от преподавателя, водещ семинарните занятия, съобразно предвиденото в учебната програма и хода на учебните занятия.

(4) При насрочване на текущи проверки студентите се уведомяват предварително, в разумен срок, за обхвата на учебния материал и критериите за оценяване.

\*\* Чл. 9. (1) Студентите участват в учебния процес посредством изпълнението на аудиторни и извънаудиторни дейности съобразно учебните програми на отделните учебни курсове.

(2) В учебните курсове, за които в учебния план е предвидено провеждането на семинарни занятия, участието на студентите в учебния процес не се зачита, в случай че не е изпълнено поне едно от следните условия: а) присъствие на най-малко половината от общия брой на проведените семинарни занятия; б) успешно изпълнение на задачите от задължителното текущо оценяване по чл. 14, ал. 2.

(3) При незачитане участието на студентите в обучението те не се допускат до оценяване на редовната изпитна сесия.